Na osnovu člana 29 stav 1 tačka 2, a u vezi sa članom 38 stav 1 tačka 14 Zakona o lokalnoj samoupravi („Sl.list CG“, broj 2/18), člana 89 stav 1, člana 90, člana 104 i člana 105 Zakona o socijalnoj i dječjoj zaštiti („Sl. list CG“, br. 27/13, 1/15, 42/15, 47/15, 56/16, 66/16, 1/17, 31/17, 42/17 i 50/17) i člana 21 stav 2 tačka 5 i člana 48 stav 1 tačka 17 Statuta Glavnog grada („Sl. list RCG – opštinski propisi“, broj 28/06 i „Sl. list CG – opštinski propisi“, br. 39/10, 18/12 i 38/17), Skupština Glavnog grada – Podgorice, na sjednici održanoj dana, 27. i 28. decembra 2018. godine, donijela je

**ODLUKU**

**O OSNIVANJU JAVNE USTANOVE ZA BRIGU O DJECI „DJEČJI SAVEZ“ PODGORICA**

**I OSNOVNE ODREDBE**

**Član 1**

Postojeća Javna ustanova za brigu o djeci „Dječji savez“ Podgorica, organizuje se i nastavlja da radi pod uslovima i na način predviđen Zakonom i ovom Odlukom.

 Javna ustanova za brigu o djeci „Dječji savez“ Podgorica je ustanova socijalne i dječije zaštite sa teritorije Glavnog grada - Podgorica.

 Skupština Glavnog grada - Podgorice (u daljem tekstu: Osnivač) ima prava i dužnosti osnivača.

**Član 2**

Naziv ustanove je: Javna ustanova za brigu o djeci „Dječji savez“ Podgorica (u daljem tekstu: Javna ustanova).

Sjedište Javne ustanove je u Podgorici, ul. Bokeška br. 2.

**Član 3**

 Javna ustanova ima svojstvo pravnog lica, koje stiče upisom u Centralni registar privrednih subjekata u Podgorici.

**Član 4**

 Izrazi koji se u ovoj Odluci koriste za fizička lica u muškom rodu, podrazumijevaju iste izraze u ženskom rodu.

 **II DJELATNOST**

**Član 5**

Djelatnost Javne ustanove je:

* Smještaj i ishrana djece do 15 godine života u Dječjem odmaralištu na Veruši;
* Organizacija sportsko - rekreativnih, kulturno - zabavnih i vaspitno - obrazovnih aktivnosti u skladu sa Programom rada;
* Organizacija zdravstvene zaštite djece za vrijeme boravka u Dječjem odmaralištu na Veruši u skladu sa zakonom;
* Organizacija drugih komplementarnih aktivnosti u cilju obavljanja djelatnosti.

 **III FINANSIRANJE**

**Član 6**

 Sredstva za rad Javne ustanove obezbjeđuju se:

* Iz Budžeta Osnivača;
* Iz sredstava koje Javna ustanova ostvari od obavljanja sopstvene djelatnosti;
* Od donacija;
* Iz drugih izvora u skladu sa zakonom.

**IV IMOVINA**

**Član 7**

 Imovinu Javne ustanove čine nepokretnosti upisane u Listu nepokretnosti br. 99 kat. parcela br. 2016 KO Sutomore opština Bar i objekti izgrađeni na njoj.

Nad imovinom osnivača koju čini nepokretnosti upisane u Listu nepokretnosti br. 20 kat. parcele br. 40, 43, 64, 80, 98, 101, 103, 142, 151, 191, 217, 236, 240, 247, 250, 253, 268, 272, 279, 282, 285, 288, 305, 314, 326, 326, 326, 326, 326, 326, 326, 326, 326, 326, 355, 365, 376, 380, 383, 400, 410, 421, 434, 466, 482, 495/1, 495/1, 495/2, 500, 507, 508, 509, 510, 513, 520, 543, 561, 565, 580, 617, 646, 677, 686, 701, 712, 735, 755, 758, 766, 771, 772, 774, 776, 778, 798, 804, 808, 814, 817, 833, 842, 843, 847, 850, 853, 858, 861, 864, 867, 873, 876, 888, 893, 895, 899, 902, 904, 907, 908, 911, 912, 925, 928, 930, 933, 936, 939, 941, 943, 946, 948, 951, 953, 980, 983, 991, 1008, 1011, 1108, 1109, 1116, 1162, 1254, 1255, 1265, 1284, 1350, 1369, 1376, 1400, 1401, 1415, 1425, 1536, 1632, 1632, 1709/2, 1954,1955, 326, 326, 326, 326, 326, 326, 326, 326, 326, 326, 326, 326, 326, 326, 326, 326, 326, 326, 326, 495/1, 495/1, 495/1, 495/1, KO Veruša, kao i objekti na tim parcelama, Javna ustanova ima pravo korišćenja.

Pokretna imovina i druga sredstva neophodna za rad Javne ustanove su imovina osnivača.

 **V PRAVA I OBAVEZE OSNIVAČA**

**Član 8**

 Osnivač:

* Imenuje i razrješava Upravni odbor;
* Daje saglasnost na imenovanje i razrješenje direktora;
* Daje saglasnost na Statut;
* Daje saglasnost na razvojni program i program rada Javne ustanove;
* Odlučuje o statusnim promjenama i promjeni djelatnosti Javne ustanove;
* Razmatra izvještaj o radu Javne ustanove ;
* Javna ustanova ne može bez saglasnosti Osnivača, opteretiti ili otuđiti nekretnine i drugu imovinu;
* Ako u obavljanju svoje djelatnosti ostvari dobit, ta se dobit upotrebljava isključivo za obavljanje i razvoj djelatnosti radi koje je osnovana;
* Za obavezu iz poslovanja Javna ustanova odgovara cjelokupnom svojom imovinom.

 **VI ORGANI**

**Član 9**

 Organi Javne ustanove su: Upravni odbor i direktor.

 Upravni odbor je organ upravljanja, a direktor je organ rukovođenja.

**Član 10**

 Upravni odbor Javne ustanove se imenuje, razrješava i obavlja poslove u skladu sa Zakonom i Statutom Javne ustanove.

**Član 11**

 Upravni odbor Javne ustanove ima predsjednika i dva člana, koji se biraju u skladu sa Zakonom.

**Član 12**

 Direktor Javne ustanove se imenuje, razrješava i obavlja poslove u skladu sa Zakonom i Statutom Javne ustanove.

 **VII PRELAZNE I ZAVRŠNE ODREDBE**

**Član 13**

 Statut i akt o unutrašnjoj organizaciji i sistematizaciji Javne ustanove donijeće se u roku od 30 dana od dana stupanja na snagu ove Odluke.

**Član 14**

 Danom stupanja na snagu ove Odluke prestaje da važi Odluka o organizovanju Javne ustanove za brigu o djeci „Dječji savez“ Podgorica („Sl. list CG – opštinski propisi, br. 19/98 od 04.08.1998. godine)

**Član 15**

 Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 02-030/18-1513

Podgorica, 28. decembra 2018. godine

**SKUPŠTINA GLAVNOG GRADA – PODGORICE**

 **PREDSJEDNIK SKUPŠTINE,**

 **dr Đorđe Suhih**